Hayop
Hayop, amo an mga multicellular ngan eukaryotic na mga organismo ilarum san kahadian o kingdom Animalia (na gintatawag liwat na Metazoa). Permanente an pang-ngurte san lawas bisan pa kun iba naagi sin proseso na gintatawag na metamorphosis. Kadam'an san hayop gintatawag na motile o nakagkiwa san kalugaringun. Natanan na hayop kinahanglan kumaon san iba na orgnismo para mabuhi (Heterotroph).
Kaurugan na phyla san hayop nagtikang magkaguwa sa fossil record bilang mga marino na species sadton Cambrian explosion, mga 542 milyones katuig an nakalabay. Nababahin an mga hayop sin daramo na grupo sugad san: vertebrate (tamsi, mammal, ampibyan, reptilia, isda); mollusc (bibi, talaba, kugita, nuos, kuhol); arthropod (ulalahipan, bayod, insekto o mananap, lawalawa, tapuso, kinis, banagan, pasay); annelida (wati, linta); spongha; ngan bokya o salabay.
Kinaiya[igliwat | edit source]
May'ada mga kinaiya an hayop na naiiba san iba na mga butang na may kinbuhi. Eukaryotic ngan multicellular[1] an mga hayop na naglalain sa kanra sa mga bacteria ngan kadam'an san protista. An hayop heterotrophic,[2] na gintutunaw an pagkaon sa sulod sa tiyan, na naglalain naman sa kanra sa mga tanaman ngan algae.[3] Nalalain liwat an mga hayop sa tanaman, algae, ngan fungi sa kawara nira matugas na cell wall.[4] Motile[5] an natanan na hayop maliban sa dito na stage sa kanra kinabuhi. Naagi an embryo sa haros natanan na hayop sa blastula stage,[6] sayo na kinaiya na ekslusibo sa mga hayop.
Mga kasarigan[igliwat | edit source]
- ↑ Panda Classroom. ginhipos tikang ha an orihinal dida han 29 September 2007 Ginkità dida han 30 September 2007.
- ↑ Bergman, Jennifer. Heterotrophs. ginhipos tikang ha an orihinal dida han 29 August 2007 Ginkità dida han 30 September 2007.
- ↑ Douglas, Angela E.; Raven, John A. (2003). "Genomes at the interface between bacteria and organelles". Philosophical Transactions of the Royal Society B 358 (1429): 5–17; discussion 517–8. doi:10.1098/rstb.2002.1188. PMC 1693093. PMID 12594915.
- ↑ Davidson, Michael W.. Animal Cell Structure. ginhipos tikang ha an orihinal dida han 20 September 2007 Ginkità dida han 20 September 2007.
- ↑ Saupe, S. G.. Concepts of Biology. Ginkità dida han 30 September 2007.
- ↑ Minkoff, Eli C. (2008). Barron's EZ-101 Study Keys Series: Biology (2nd, revised ed.). Barron's Educational Series. p. 48. ISBN 978-0-7641-3920-8.
tgl_Latn war_Latn war_Latn hne_Deva war_Latn war_Latn war_Latn war_Latn eng_Latn war_Latn nno_Latn eng_Latn